b'\n_START_ARTICLE_\nAziridin\n_START_SECTION_\nLastnosti\n_START_PARAGRAPH_\nStrupena, lahko vnetljiva teko\xc4\x8dina. Plameni\xc5\xa1\xc4\x8de -13 \xc2\xb0C, v\xc5\xbeigna temperatura 325 \xc2\xb0C. Hlapi se zelo lahko v\xc5\xbegejo. Teko\xc4\x8dina je zelo hlapna. Hlapi tvorijo z zrakom eksplozivne zmesi, ki so te\xc5\xbeje od zraka. Eksplozijsko obmo\xc4\x8dje je 3,6 do 46% vol._NEWLINE_\xc5\xbde pri normalni vsebnosti CO2 v zraku obstaja nevarnost eksplozije zaradi spontane polimerizacije (tudi pri stabilnem produktu)._NEWLINE_Stabilizirani etilenimin trenutno polimerizira pri stiku s kislinami. Zaprte ali prete\xc5\xbeno zaprte posode ali prostori se lahko razletijo.\n_START_SECTION_\nSredstva za ga\xc5\xa1enje\n_START_PARAGRAPH_\nOgljikov dioksid se pod nobenim pogojem ne sme uporabljati kot sredstvo za ga\xc5\xa1enje. Za ga\xc5\xa1enje majhnih po\xc5\xbearov uporabljamo vodo ali aparate na prah, za velike po\xc5\xbeare peno ali vodo.'